als_Latn dik_Latn ron_Latn
Epidemia e gripit dhe problemet fizike të disa futbollistëve vënë me shpatulla pas muri trajnerin e Tiranës, Alban Tafaj.
Epidemia e gripit dhe problemet fizike të disa futbollistëve vënë me shpatulla pas muri trajnerin e Tiranës, Alban Tafaj. Në gjendje të rënduar gripale mesfushori me eksperiencë Klodian Duro nuk ka dalë fare në stërvitje, ndërsa Gilman Lika dhe Mensur Limani edhe pse I janë bashkuar grupit, ende nuk janë në gjendje optimale shëndetësore. Sikur të mos mjaftonin problemet me gripin, Arber Abilaliaj dhe Ervis Sina kanë zhvilluar stërvitje të diferencuar për arsye dëmtimi. Kjo situatë e pazakontë sipas trajnerit Tafaj e bën edhe më të vështirë arritjen e objektivit në transfertën e Peqinit.
Përtej mungesave që mund të kenë bardheblutë, synimi i vetëm në ndeshjen e Peqinit është maksimumi I pikëve.
Tifozëria bardheblu pret me shumë interes debutimin e sulmuesit Herbi Fortunat, që sipas Tafajt në mos titullar, do të aktivizohet si zëvendësues.
Takimi I javës së 15, Shkumbini – Tirana, do të luhet të Dielën, në orën 14:00.
als_Latn als_Latn als_Latn als_Latn als_Latn